Coba jelasin Wilayah dari Poland dalam bahasa melayu dong

Pembahagian pentadbiran Poland sejak tahun 1999 telah dilaksanakan berdasarkan tiga peringkat bahagian. Wilayah Poland dibahagi ke dalam voivodeships (wilayah) sebelum dibahagi lagi kepada powiat (daerah) kemudian beralih menjadi gmina (komun atau kawasan perbandaran). Bandar-bandar utama di Poland kebiasannya mempunyai status gmina dan powiat. Poland kini mempunyai 16 voivodeship, 379 powiat (termasuklah 65 bandar yang mempunyai status powiat) dan 2,479 gmina.

Sistem kini telah diperkenalkan menurut siri akta yang diluluskan oleh parlimen Poland pada tahun 1998 dan berkuat kuasa mulai 1 Januari 1999. Sebelum ini, (dari tahun 1975 hingga 1998) terdapat 49 voivodeship kecil dan tiada powiats (lihat butiran di Pembahagian pentadbiran Republik Rakyat Poland). Pembaharuan ini menubuhkan 16 voivodeship besar (berdasarkan nama dan kedudukan daerah-daerah dahulu) sebelum memperkenalkan semula powiat.

Sempadan voivodeship kini tidak selalu mencerminkan sempadan sejarah asal wilayah Poland. Sekitar separuh Wilayah Silesia tergolong ke dalam wilayah bersejarah Małopolska. Sama juga situasi yang berlaku sekitar kawasan Radom, yang mana dahulunya sebahagian daripada Małopolska, kini terletak di Wilayah Masovian. Juga, Wilayah Pomerania kini hanya sebahagian daripada Pomerania yang terletak di bahagian timur kawasan bersejarah itu.